Turu rajamine Kännu Kuke lähistele on tänaseks juba otsustatud, joonised tehtud, raha välja kaubeldud ning rattad veerevad sedasi, et enam ilmselt seisma ei jää. Aga see selleks.    Mõnda aega tagasi pidasin kirjavahetust  Tõnis Arjusega, kes oli parasjagu koostamas kunstiakadeemias magistritööd arhitektuuri ja linnaplaneerimise erialal. Magistritöö tegeleb poliitika ja ruumi seosega, eeldusel, et poliitilise tegevuse kadumine ruumist on põhjustanud ka kodanike umbusalduse ja võõrandumise poliitikast. Magistritöö võtab uurimuse alla ka poliitiliste parteide olemuse, kuidas nad on on tekkinud ja millist rolli nad mängivad, samuti kuidas nad kommunikeeruvad avaliku arvamusega. Tööga saab täies mahus tutvuda siin, ning kindlasti pakub see Mustamäe jaoks ühe mõtlemapaneva, alternatiivse ja tänastest plaanidest parema visiooni.    Magistritöö projektiosaks on Mustamäe linnaosavalitsuse hoone mis selles nägemuses asuks just seal kuhu Tallinn täna turgu rajamas on.    ABC-5, ehk Kännu Kukk, näitab selgelt taotlust vabaplaneeringuga paneelelamute piirkonnas pakkuda elanikele nö traditsioonilist linnaruumi, mis looks  oma hoomatavas skaalas sotsiaalse elu keskuse. LOV projekt jätkab seda väärtust, rikastades teda omakorda lisa avaliku ruumiga. Toon siin järgnevalt ära magistritöö kokkuvõttes toodud LOV hoone kirjelduse.